**Հավելված**

**Թալին համայնքի ավագանու**

**26.12.2022թ N 65-Ա որոշման**

26 դեկտեմբերի 2022թ. Տպագրված է ընդամենը 2 օրինակ

Բաղկացած է 6 էջից ՕՐԻՆԱԿ 2

ՀԱՍՏԱՏՎԱԾ Է՝

<<Թալին համայնքի ավագանու>>

26.12.2022թ թիվ 65 -Ա որոշմամբ

Համայնքի ղեկավար՝

-----------------------Տավրոս Սափեյան

26 դեկտեմբերի 2022թ.

ԳՐԱՆՑՎԱԾ Է

ՀՀ

ԻՐԱՎԱԲԱՆԱԿԱՆ ԱՆՁԱՆՑ

ՊԵՏԱԿԱՆ ՌԵԳԻՍՏՐԻ

ԿՈՂՄԻՑ 30.01.2015Թ.

գրանցման համար՝ 94.215.843662

ՀՎՀՀ՝ 05302607

---- --- --- --թ. գրանցված կանոնադրության

թիվ ----- ---- փոփոխությունը գրանցված է

իրավաբանական անձանց

պետական ռեգիստրի կողմից

------- ------ 20--------թ.

աշխատակից

-------------------------------------------

**ՀՀ ԱՐԱԳԱԾՈՏՆԻ ՄԱՐԶԻ ԹԱԼԻՆ ՀԱՄԱՅՆՔԻ**

**<<ՄԱՍՏԱՐԱՅԻ ԲԺՇԿԱԿԱՆ ԱՄԲՈՒԼԱՏՈՐԻԱ>>**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**Կ Ա Ն Ո Ն Ա Դ Ր ՈՒ Թ Յ ՈՒ Ն**

**(ՆՈՐ ԽՄԲԱԳՐՈՒԹՅԱՄԲ)**

**2022թ**

**1**

**1. ԸՆԴՀԱՆՈՒՐ ԴՐՈՒՅԹՆԵՐ**

1. ՀՀ Արագածոտնի մարզի Թալին համայնքի <<Մաստարայի բժշկակական ամբուլատորիա>> համայնքային ոչ առևտրային կազմակերպությունը (այսուհետ՝ Կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է:

Կազմակերպության հիմնադիրը ՀՀ Արագածոտնի մարզի Թալին համայնքն է (այսուհետ՝ Հիմնադիր), որի անունից հանդես է գալիս Թալին համայնքի ղեկավարը:

Կազմակերպությունը հիմնադրվել է <<Մաստարայի բժշկակական ամբուլատորիա>> համայնքային ոչ առևտրային կազմակերպության (գրանցման համար՝ թիվ 94.140.00201) վերակազմավորման արդյունքում և հանդիսանում է նրա իրավահաջորդը:

2. Հաստատությունն իր գործունեության ընթացքում ղեկավարվում է Հայաստանի Հանրապետության Սահմանադրությամբ, օրենքներով, ՀՀ Կառավարության որոշումներով, ՀՀ Առողջապահության նախարարի հրամաններով, սույն կանոնադրությամբ (այսուհետ` կանոնադրություն) և այլ իրավական ակտերով:

3. Հաստատության գտնվելու վայրն է՝ ՀՀ Արագածոտնի մարզ, Թալին համայնք, Մաստարա բնակավայր, 1-ին փողոց, շենք 22:

4. Հաստատությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Հաստատությունն իր անունից կարող է ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

5. Հաստատության անվանումն է`

1) **հայերեն լրիվ**` ՀՀ Արագածոտնի մարզի Թալին համայնքի «Մաստարայի բժշկական ամբուլատորիա» համայնքային ոչ առևտրային կազմակերպություն.

2) **հայերեն կարճ**` ՀՀ Արագածոտնի մարզի Թալին համայնքի «Մաստարայի բժշկական ամբուլատորիա» ՀՈԱԿ.

6. Կազմակերպությունը կարող է ունենալ Հայաստանի Հանրապետության զինանշանի պատկերով և իր` հայերեն անվանմամբ կլոր կնիք, ձևաթղթեր, խորհրդանիշ և այլ անհատականացման միջոցներ: Կնիքը, ձևաթղթերը, խորհրդանիշը և այլ անհատականացման միջոցներ ձևավորելիս, անհրաժեշտության դեպքում, հայերենին կարող են զուգակցվել այլ լեզուներ:

7. Համայնքային կազմակերպությունը ունի ինքնուրույն հաշվեկշիռ, բանկային հաշիվ։ Համայնքային կազմակերպությունը կարող է իր անունից ձեռք բերել և իրականացնել գույքային ու անձնական ոչ գույքային իրավունքներ, կրել պարտականություններ, դատարանում հանդես գալ, որպես հայցվոր կամ պատասխանող։

8․ Համայնքային կազմակերպությունն այլ կազմակերպությունների հիմնադիր կամ մասնակից կարող է հանդիսանալ միայն հիմնադրի որոշմամբ։

9․Համայնքային կազմակերպությունը ՀՀ օրենսդրությամբ սահմանված կարգով կարող է համագործակցել տեղական առողջապահական կազմակերպությունների և այլ հաստատությունների հետ։

10․ Կազմակերպությունն իր պարտավորությունների համար պատասխանատու է իրեն պատկանող գույքով։

**I.ՀԱՄԱՅՆՔԱՅԻՆ ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿՆԵՐԸ**

11. Կազմակերպության գործունեության առարկման ու նպատակներն են՝

1) բնակչության առողջության պահպանումը, բարելավումը,  **2**

2) առողջ ապրելակերպի քարոզչություն,

3) հիվանդությունների կանխարգելումը,

4) պետության կողմից երաշխավորված բժշկական օգնություն և սպասարկում իրականացնելը:

12. Կազմակերպությունը կարող է լիցենզավորման ենթակա գործունեության տեսակներով զբաղվել միայն լիցենզիայի հիման վրա:

13. Կազմակերպությունը ձեռնարկատիրական գործունեություն կարող է իրականացնել, հանդիսանալ այլ կազմակերպության հիմնադիր կամ մասնակից Հիմնադիրի որոշման հիման վրա:

14. Կազմակերպությունը կարող է իրականացնել ձեռնարկատիրական գործունեության հետևյալ տեսակները.

Բժշկական օգնություն և սպասարկում /բացի պետության կողմից երաշխավորված բժշկական օգնության և սպասարկման/

**II. ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄՆ ՈՒ ՂԵԿԱՎԱՐՈՒՄԸ**

15. Կազմակերպության կառավարումն իրականացնում են հիմնադիրը (համայնքի ղեկավարը) և գործադիր մարմինը /այսուհետ՝ տնօրեն/:

16. Հիմնադիրը՝

1. իրականացնում է Կազմակերպության ընդհանուր կառավարումը, ապահովում նրա բնականոն գործունեությունը և կրում պատասխանատվություն դրանք չկատարելու կամ ոչ պատշաճ կատարելու համար.

2. ՀՀ քաղաքացիական օրենսգրքին, ,,Պետական ոչ առևտրային կազմակերպությունների մասին,, ՀՀ օրենքին և իր կանոնադրությանը համապատասխան՝ ստեղծում է Կազմակերպության հիմնարկներ, մասնաճյուղեր և ներկայացուցչություններ.

3. սույն կանոնադրությամբ սահմանված կարգով ձևավորվում է նրա կառավարման մարմինները և վաղաժամկետ դադարեցնում դրանց լիազորությունները.

4. իրականացնում է վերահսկողություն Կազմակերպության գործունեության նկատմամբ.

5.կասեցնում կամ ուժը կորցրած է ճանաչում Կազմակերպության տնօրենի՝ ՀՀ օրենսդրության պահանջներին հակասող հրամանները, հրահանգները, կարգադրությունները և ցուցումները.

6. լսում է Կազմակերպության գործունեության մասին հաշվետվություններ, քննում դրա գործունեության արդյունքները.

7. իրականացնում է վերահսկողություն Կամակերպությանն ամրացված համայնքային սեփականության օգտագործման և պահպանության նկատմամբ.

8. օրենքով, հիմնադրի որոշմամբ կամ սույն կանոնադրությամբ նախատեսված դեպքերում համաձայնություն է տալիս համայնքային կազմակերպության գույքի օտարման կամ վարձակալության հանձնման համար:

9. հաստատում է Կազմակերպության տարեկան ծախսերի նախահաշիվը, տարեկան հաշվեկշիռը, տարեկան ֆինանսական և այլ հաշվետվություններ.

10. իրականացնում է օրենքով, հիմնադրի որոշումներով և սույն կանոնադրությամբ նախատեսված այլ գործառույթներ.

3

11. Համայնքային կազմակերպության ընթացիկ գործունեության ղեկավարումն իրականացնում է Կազմակերպության տնօրենը, ով պաշտոնի նշանակվում և պաշտոնից ազատվում է /նրա լիազորությունները դադարեցվում են/ Հիմնադրի որոշմամբ՝ ՀՀ օրենսդրությամբ սահմանված կարգով:

17. Տնօրենը՝

1. Տնօրենը ՀՀ օրենսդրությամբ և սույն կանոնադրությամբ իրեն վերապահված լիազորությունների սահմաններում ղեկավարում է Կազմակերպության գործունեությունը և կրում պատասխանատվություն ՀՀ օրենսդրության, այլ իրավական ակտերի, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար:

2. Տնօրենը լրիվ գույքային պատասխանատվություն է կրում իր մեղքով Կազմակերպությանը և /կամ/ պետությանը պատճառված գույքային վնասի համար:

Տնօրենի լիազորությունների դադարեցումը հիմք չի հանդիսանում պատճառված վնասը հատուցելու պարտականությունները չկատարելու համար:

3. Տնօրենը չի կարող զբաղեցնել այլ պաշտոն կամ կատարել այլ վճարովի աշխատանք, բացի գիտական, մանկավարժական և ստեղծագործական աշխատանքից, բացառությամբ մարզային հոգեկան առողջության ոլորտի գյուղական բժշկական ամբուլատորիաների և առողջության կենտրոնների գործադիր մարմինների ղեկավարների, ինչպես նաև ռազմական կամ արտակարգ դրության կամ արտակարգ իրավիճակի դեպքում:

4. Տնօրենը առանց լիազորագրի հանդես է գալիս Կազմակերպության անունից, ներկայացնում է նրա շահերը, կնքում գործարքներ.

5. ՀՀ օրենսդրությամբ, հիմնադրի որոշումներով և սույն կանոնադրությամբ սահմանված կարգով տնօրինում է Կազմակերպության գույքը այդ թվում՝ ֆինանսական միջոցները.

6. տալիս է Կազմակերպության անունից հանդես գալու լիազորագրեր, այդ թվում նաև վերալիազորման իրավունքով լիազորագրեր.

7. աշխատանքի է նշանակում և աշխատանքից ազատում Կազմակերպության աշխատակիցներին, նրանց նկատմամբ կիրառում է խրախուսման միջոցներ և նշանակում կարգապահական տույժեր.

8. բանկերում բացում է հաշվարկային հաշիվներ:

9. կատարում է աշխատանքի բաշխում իր տեղակալների միջև:

10. սահմանում է Կազմակերպության կիառուցվածքն ու կառուցվածքային ստորաբաժանումների իրավասությունը.

11. հաստատում է Կազմակերպության հիմնարկների, մասնաճյուղերի և ներկայացուցչությունների կանոնադրությունները.

12. նշանակում է Կազմակերպության հիմնարկների, ներկայացուցչությունների և մասնաճյուղերի ղեկավարների, նրանց տալիս է համապատասխան լիազորագրեր.

13. օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումը.

14. իրականացնում է ՀՀ օրենսդրությանը չհակասող այլ լիազորություններ:

4

**III. ՊԵՏԱԿԱՆ ԿԱԶՄԱԿԵՐՊՈՒԹՅԱՆ ԳՈՒՅՔԸ ԵՎ ՖԻՆԱՆՍԱԿԱՆ ՄԻՋՈՑՆԵՐԸ**

18. Կազմակերպության տարածքը և գույքը հանդիսանում է Հիմնադրի սեփականությունը, որը հիմնադրման ժամանակ հանձնվում է Կազմակերպությանը անժամկետ և անհատույց օգտագործման: Հետագայում Կազմակերպության կողմից իր գործունեության ընթացքում ձեռք բերված գույքը հանդիսանում է նրա սեփականությունը:

19. Համայնքային կազմակերպության ֆինանսական միջոցները ձևավորվում են՝

1) Հայաստանի Հանրապետության պետական և համայնքային բյուջեից.

2) կազմակերպության ձեռնարկատիրական գործունեությունից ստացված եկամուտներից.

3) Հայաստանի Հանրապետության և արտերկրի՝ իրավաբանական և ֆիզիկական անձանց հետ պայմանագրային աշխատանքներից.

4) իրավաբանական և ֆիզիկական անձանց (այդ թվում՝ արտերկրի) կողմից կատարված ներդրումներից, այդ թվում՝ բարեգործական, հովանավորչական, նպատակային մուծումներից, նվիրատվություններից, դրամաշնորհներից, ինչպես նաև կտակներից.

5) Կազմակերպության գործունեության արդյունք համարվող մտավոր և ստեղծագործական աշխատանքի արդյունքներից

6) կազմակերպության գույքից և գույքային իրավունքներից ստացված եկամուտներից.

7) օրենքով չարգելված այլ աղբյուրներից:

20. Կազմակերպությունն իրավունք ունի օրենքին, հիմնադրի որոշումներին և (կամ) իր կանոնադրությանը համապատասխան՝ իր հայեցողությամբ տիրապետել, տնօրինել և օգտագործել սեփականության իրեն պատկանող գույքը:

21. Կազմակերպությանը սեփականության իրավունքով պատկանող գույքի նկատմամբ հիմնադիրը չունի իրավունքներ, բացառությամբ պետական կազմակերպությանլուծարումից հետո մնացած գույքի:

22. Կազմակերպության սեփականության պահպանման հոգսը կրում է պետական կազմակերպությունը:

23. Կազմակերպության սեփականության վրա կարող է բռնագանձում տարածվել միայն դատական կարգով:

24. Կազմակերպության ֆինանսական գործունեությունը ենթակա է ֆինանսական վերստուգման (աուդիտի)՝ լիազոր մարմնի կողմից ընտրված անկախ աուդիտորական կազմակերպության կամ Հայաստանի Հանրապետության օրենսդրությամբ նախատեսված վերահսկողության այլ ստորաբաժանման կողմից:

25. Կազմակերպությունն իր գործունեության ընթացքում առաջացած շահույթն օգտագործում է ինքնուրույն՝ հիմնադրի կողմից սահմանված կարգով, իր առջև դրված նպատակների իրականացման համար:

26.Հիմնադիրը կարող է Կազմակերպությանը անժամկետ և անհատույց օգտագործման իրավունքով ամրացնել ցանկացած գույք: Հիմնադիրն իրավունք ունի հետ վերցնել իր կողմից պետական կազմակերպությանն ամրացված գույքը:

5

27. Կազմակերպությունն իրավունք չունի ամրացված գույքը կամ դրա նկատմամբ իր իրավունքները օտարելու, գրավ դնելու կամ հանձնելու անհատույց օգտագործման:

28. Կազմակերպությունն իրավունք ունի իրեն ամրացված գույքն օրենսդրությամբ սահմանված կարգով համայնքի անունից հանձնելու վարձակալության, եթե դա արգելված չէ հիմնադրի որոշմամբ: Ամրացված գույքի վարձակալության ժամկետը չի կաող սահմանվել մեկ տարվանից ավելի ՝ բացառությամբ հիմնադրի կողմից սահմանված դեպքերի:

29.Ամրացված գույքի օգտագործման արդյունքում ստացված եկամուտները և ամրացված գույքի վարձակալությունից գոյացած վճարները կազմակերպության սեփականությունն են:

30. Կազմակերպությանն ամրացված գույքի օգտագործման կամ վարձակալության հանձնելու ընթացքում առաջացած անբաժանելի բարելավումները հիմնադրի սեփականությունն են:

31. Հիմնադրի կողմից Կազմակերպությանը գույքն ամրացնելը հիմք չէ այդ գույքի նկատմամբ հիմնադրի կամ երրորդ անձ իրավունքները դադարեցնելու կամ փոփոխելու համար:

32. Հիմնադրի կողմից համայնքային կազմակերպությանն ամրացված անշարժ գույքի կամ համայնքային պարտադիր գրանցման ենթակա գույքի նկատմամբ Կազմակերպության օգտագործման իրավունքը ծագում է դրանց նկատմամբ իրավունքի համայնքային գրանցման պահից:

**IV. ՊԵՏԱԿԱՆ ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

33. Կազմակերպությունը կարող է վերակազմակերպվել հիմնադրի որոշմամբ, Հայաստանի Հանրապետության քաղաքացիական օրենսգրքով սահմանված կարգով: Համայնքային կազմակերպությունը կարող է վերակազմակերպվել հարյուր տոկոս համայնքային մասնակցությամբ ընկերության կամ հիմնադրամի, ինչպես նաև համայնքային ոչ առևտրային կազմակերպության:

34. Կազմակերպությունը դատական կարգով կարող է վերակազմակերպվել օրենքով սահմանված դեպքերում և կարգով:

35. Կազմակերպության լուծարմամբ գործունեությունը դադարում է՝ առանց իրավունքները և պարտականությունները իրավահաջորդության կարգով այլ անձանց անցնելու:

36. Կազմակերպությունը կարող է լուծարվել հիմնադրի որոշմամբ, Հայաստանի Հանրապետության քաղաքացիական օրենսգրքով սահմանված կարգով, ինչպես նաև սնանկության հետևանքով: Համայնքային կազմակերպությունը դատական կարգով կարող է լուծարվել միայն օրենքով նախատեսված դեպքերում և կարգով:

37.Կազմակերպության լուծարման դեպքում համայնքային կազմակերպության պարտատերերի պահանջները բավարարելուց հետո մնացած գույքն ուղղվում է համայնքային բյուջե:

**Աշխատակազմի քարտուղարի պաշտոնակատար՝ Ա.Ավետիսյան**

6